# data[].attributes.body
Suomessa ystävänpäivää vietetään 14. helmikuuta, ja sitä kutsutaan nimellä "Ystävänpäivä." Toisin kuin monissa muissa maissa, Suomessa päivä keskittyy enemmän ystävyyden kuin romantiikan juhlistamiseen. Ystävänpäivänä ihmiset lähettävät kortteja ja pieniä lahjoja ystävilleen ja läheisilleen osoittaakseen arvostusta ja kiitollisuutta. Monissa kouluissa ja työpaikoilla järjestetään myös ystävänpäiväaiheisia tapahtumia ja aktiviteetteja.

# data[].attributes.body
"White Day" on suomeksi valkoinen päivä. Sitä vietetään kuukausi ystävänpäivän jälkeen, 14. maaliskuuta. Se on alunperin Japanista. Se on rantautunut Etelä-Koreaan 70-luvun lopulla. Mies antaa silloin lahjan kumppanilleen kiitoksena ystävänpäivänä saadusta lahjasta.

"Black Day" on suomeksi musta päivä. Sitä vietetään kuukausi "White Dayn" jälkeen, 14. huhtikuuta. Silloin ihmiset, jotka eivät ole saaneet lahjoja ystävänpäivänä tai "White Dayna" kokoontuvat syömään. Yleisesti syödään jajangmyeonia, joka on nuudeliannos, jossa on mustapapukastiketta. Silloin syödään myös muita mustia ruokia. Sitä yleensä juhlitaan kavereiden ja perheen kanssa.

# data[].attributes.attachment_caption
Kuvassa on legendan kutojatyttö ja härkä.

# data[].attributes.body
Kiinassa ystävänpäivä on saamassa enemmän suosiota, mutta paikallista Qixi festivaalia kutsutaan usein kiinalaiseksi ystävänpäiväksi. Päivää vietetään seitsemännen kuunkierron seitsemäntenä päivänä useimmiten elokuussa. Perinteisesti naiset rukoilevat löytääkseeen hyvän aviomiehen tai oppiakseen taitaviksi neulojiksi(todennäköisesti, koska se oli arvostettu ammatti naiselle tuolloin). Nykyään päivä muistuttaa enemmän länsimaisen ystänpäivän perinteitä. Festivaalin tarjontaan kuuluu teetä, viiniä, kukkia ja hedelmiä. Festivaali perustuu romanttiseen legendaan kutojatytöstä ja härkälaumasta. Heidän rakkautensa ei ollut sallittua ja he pystyivät tapaamaan vain kerran vuodessa.

# data[].attributes.body
Ystävänpäivän nimi, Valentine's Day tulee pyhän Valentinuksen nimestä. 200-luvulla roomalainen piispa Valentinus meni salaa naimisiin sotilaiden kanssa, vaikka keisari oli kieltänyt sen. Valentinus vangittiin ja tapettiin 14. helmikuuta, ja hänestä tuli marttyyri. Hänen muistonsa elää ystävänpäivänä.

Ystävänpäivä levisi laajemmin, kun 1800-luvulla Yhdysvalloissa ystävänpäivän viettoon alkoi tulla kaupallisia elementtejä, ja 1840-luvulla Esther A. Howland alkoi myydä ensimmäisiä ystävänpäiväkortteja, mikä osaltaan auttoi juhlan leviämistä. Yhdysvalloissa ystävänpäivä alkoi saada yhä enemmän merkitystä rakkauden ja ystävyyden juhlapäivänä, erityisesti romantiikan korostuessa 1900-luvun alussa.

Ystävänpäivän vietto levisi Yhdysvalloista 1900-luvun aikana moniin muihin maihin. Esimerkiksi Kanadassa, Isossa-Britanniassa ja Australiassa ystävänpäivä on suosittu, ja monet sen tavat ovat samankaltaisia kuin Yhdysvalloissa. Ystävänpäivää juhlitaan myös muualla, mutta tavat voivat olla erilaisia kuin Yhdysvalloissa. Japanissa esimerkiksi on tavallista, että naiset antavat suklaata miehille, ja vasta kuukauden kuluttua "valkoisena päivänä", miehet antavat lahjoja naisille. Monissa maissa tavat ovat kuitenkin lähes samoja, annetaan lahjoja, syödään yhdessä, vietetään aikaa läheisten tai kumppanin kanssa ja jotkut antavat myös ystävänpäiväkortteja. Ystävänpäivää juhlitaan lähes kaikissa maissa rakkauden ja ystävyyden juhlana.

# data[].attributes.body
Italian "San Valentino" on melkein kuin Yhdysvaltojen Valentine's Day, mutta Italiassa perinteisesti rakastavaiset vievät lukon siltaan ja heittävät avaimen jokeen symboloidakseen heidän ikuista rakkauttaan. Ystävänpäivän juuret on Roomasta. Amor kuvataan usein ystävänpäivänä roomalaisesta Amor-jumalasta, jonka juuret ovat kreikkalaisessa mytologiassa kreikkalaisena rakkauden jumalana Erosina. Italiassa perinteisesti ystävänpäivää vietetään rakkaiden kanssa niin, kuin useissa muissa maissa.

# data[].attributes.body
Ruotsissa ystävänpäivää kutsutaan nimellä "Alla Hjärtans Dag", eli "Kaikkien sydänten päivä". Tämä juhla on saanut inspiraationsa Pohjois-Amerikasta ja alkoi yleistyä Ruotsissa 1960-luvulla.

Ystävänpäivänä ruotsalaiset osoittavat rakkautta ja arvostusta paitsi romanttisille kumppaneilleen, myös perheenjäsenille ja ystäville. Tavallisia tapoja juhlia ovat esimerkiksi kukkien, suklaan ja muiden lahjojen antaminen. Monet pariskunnat viettävät päivän yhdessä menemällä ravintolaan, konserttiin tai vaikka katsomalla auringonlaskua yhdessä.

# data[].attributes.body
Japanissa ystävänpäiväperinteisiin kuuluu usein lahjojen antaminen. Japanissa 14. helmikuuta naiset usein antavat työkavereilleen, pomoille, ja muille miespuolisille kavereilleen Giri choco nimistä suklaata. Sitten on taas Homnei choco, joka annetaan läheisimmille miehille esimerkiksi aviomiehelle tai miesystävälle. Miehet taas antavat oman lahjan naiselle 14. maaliskuuta. Lahja kuitenkin on yleensä jotain muuta kuin suklaata. Nähdään usein epäkunnioittavana, jos nainen ei anna suklaata tai mies ei anna lahjaa, mutta nämä oletukset ovat alkaneet hiipumaan muuttuvan maailman mukana. Tälle perinteelle ei ole suoraa historiaa, mutta oletetaan, että se alkoi Japanin lahjanantamiskulttuurista, ja siitä, kun opiskelijat usein antavat ystävänpäivänä luokkatovereilleen itse tehtyä suklaata. Monet suklaatehtaat myyvät täysin varastonsa loppuun ystävänpäivänä, joka näyttää kuinka suosittu tämä perinne on.

# data[].attributes.attachment_caption
Ruusut ja suklaa ovat yleinen ystävänpäivälahja.

# data[].attributes.body
Ranskassa ystävänpäivää vietetään 14.2. ja se on enemmänkin rakastuneiden kuin ystävien juhla. Päivää kutsutaan La Saint Valentin tai Fete des amoureux. Suomeksi nimi tarkoittaa ystävänpäivää tai rakastajien päivää. Ystävänpäivänä Ranskassa annetaan usein pieniä lahjoja, suklaata tai kukkia. Pariisissa on myös paljon tapahtumia ystävänpäivänä. Esimerkiksi risteilyjä, teatteriesityksiä, klubeja, hotelleita, näyttelyitä, ravintolassa syömistä ja iltajuhlia. Ensimmäinen ystävänpäiväkortti tuli Ranskasta vuonna 1415, jolloin Orleansin herttua Charles lähetti rakkauskirjeitä vangitulle vaimolleen. Ystävänpäivä Ranskassa on vapaapäivä. Pariisilla on pitkä historia romanttisesta edustuksesta monissa elokuvissa, kirjoissa, esityksissä ja taiteessa. Pariisi on myös suosituin turistikohde ystävänpäivänä ja ensimmäinen ystävänpäiväjuhla oli Ranskassa.

# data[].attributes.body
Ystävänpäivän uskotaan saapuneen Saksaan ensimmäisen kerran 1940-luvun lopulla amerikkalaisten sotilaiden mukana, jotka sijoitettiin sinne toisen maailmansodan jälkeen. Siksi sitä usein sanotaankin siellä "tuoduksi tavaksi".

Siitä huolimatta ystävänpäivän vietto on

yleistynyt vuosien varrella.

Perinteisten kukkien, suklaiden ja korttien lisäksi saksalaiset antavat rakkailleen onnen ja himon symboleita mm. suklaa possuja. Sydämenmuotoiset, koristellut piparkakut, jotka koristavat monia joulumarkkinoita, ovat myös suosittu ystävänpäivälahja.

# data[].attributes.body
Ystävänpäivä on Meksikossa suuri juhla. Siellä se tunnetaan rakkauden ja ystävyyden päivänä, jolloin ilmapallot, pehmolelut, kukat, suklaa ja kortit osoittavat arvostusta sekä ihastuksille että ystäville. Rakkauden lisäksi ystävyys on todella tärkeä osa ystävänpäivää, joka näkyy myös juhlan nimessä "Rakkauden ja ystävyyden päivä". Ystävänpäivää juhlitaan Meksikossa Marttyyri Pyhän Valentinuksen jalojen tekojen ja kuoleman muistoksi. Hän osoitti rakkauden ja ystävyyden voimaa vaikeuksien edessä.

# data[].attributes.body
Brasiliassa ei vietetä ystävänpäivää vaan he viettävät Dia dos Namoradosia 12. kesäkuuta. Se tarkoittaa tyttöystävän/poikaystävän päivää tai sitä voi kutsua Rakkaiden päiväksi. Brasiliassa he eivät anna lahjoja tai kortteja työkavereille, ystäville eikä perheelle. Vaan he antavat lahjan rakkaallensa. Päivää viettävät pariskunnat, sekä naimisissa olevat että naimattomat romanttiset parit. Pariskunnat antavat lahjan toiselle ja menevät romanttiselle illalliselle. Lahjoja voi olla esimerkiksi kukkia, suklaata ja kalliita lahjoja. Päivä voi olla hauska myös sinkuille, sillä baarit ja klubit voivat järjestää sinkkuiltoja. Ystävänpäivää vietetään Brasiliassa 12. kesäkuuta, koska se on Santo Antonion syntymäpäivän aatto. Santo Casamenteiro on pyhimys, joka voi auttaa naimattomia naisia löytämään aviomiehen. Casamento tarkoittaa avioliittoa. Jotkut uskovat, että Santo Antonia löytäisi heille aviomiehen. He esimerkiksi jättävät pyhimyksen ylösalaisin vesilasiin, kunnes he menevät naimisiin.

# data[].attributes.body
Pingviinit eivät vietä ystävänpäivää :(